CELEX: 32013D0028(01)
Language: el
Date: 2013-08-29 00:00:00
Title: 2014/30/ΕΕ: Απόφαση της Ευρωπαϊκής Κεντρικής Τράπεζας, της 29ης Αυγούστου 2013 , σχετικά με τα ποσοστά των μεριδίων συμμετοχής των εθνικών κεντρικών τραπεζών στην κλείδα κατανομής για την εγγραφή στο κεφάλαιο της Ευρωπαϊκής Κεντρικής Τράπεζας (ΕΚΤ/2013/28)

21.1.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 16/53
            
         
      ΑΠΌΦΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   
   της 29ης Αυγούστου 2013
   σχετικά με τα ποσοστά των μεριδίων συμμετοχής των εθνικών κεντρικών τραπεζών στην κλείδα κατανομής για την εγγραφή στο κεφάλαιο της Ευρωπαϊκής Κεντρικής Τράπεζας
   (ΕΚΤ/2013/28)
   (2014/30/ΕΕ)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως τα άρθρα 29.3 και 29.4,
   Έχοντας υπόψη τη συμβολή του γενικού συμβουλίου της Ευρωπαϊκής Κεντρικής Τράπεζας (ΕΚΤ) σύμφωνα με το άρθρο 46.2 τέταρτη περίπτωση του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας,
   Εκτιμώντας τα ακόλουθα:
   
               (1)
            
            
               Η απόφαση ΕΚΤ/2013/17, της 21ης Ιουνίου 2013, σχετικά με τα ποσοστά των μεριδίων συμμετοχής των εθνικών κεντρικών τραπεζών στην κλείδα κατανομής για την εγγραφή στο κεφάλαιο της Ευρωπαϊκής Κεντρικής Τράπεζας (1) καθόρισε, με ισχύ από την 1η Ιουλίου 2013, τις σταθμίσεις στην κλείδα κατανομής για την εγγραφή στο κεφάλαιο της ΕΚΤ που αποδίδονται στις εθνικές κεντρικές τράπεζες (ΕθνΚΤ) οι οποίες ήταν μέλη του Ευρωπαϊκού Συστήματος Κεντρικών Τραπεζών (ΕΣΚΤ) την 1η Ιουλίου 2013 (εφεξής «οι σταθμίσεις στην κλείδα κατανομής» και «η κλείδα κατανομής» αντίστοιχα).
            
         
               (2)
            
            
               Το άρθρο 29.3 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (εφεξής «το καταστατικό του ΕΣΚΤ») απαιτεί οι σταθμίσεις στην κλείδα κατανομής να αναπροσαρμόζονται ανά πενταετία μετά την ίδρυση του ΕΣΚΤ κατ’ αναλογία προς τις διατάξεις του άρθρου 29.1 του καταστατικού. Η προσαρμοσμένη κλείδα κατανομής αρχίζει να ισχύει από την πρώτη ημέρα του έτους που έπεται εκείνου εντός του οποίου πραγματοποιείται η αναπροσαρμογή.
            
         
               (3)
            
            
               Η τελευταία αναπροσαρμογή των σταθμίσεων στην κλείδα κατανομής σύμφωνα με το άρθρο 29.3 του καταστατικού του ΕΣΚΤ πραγματοποιήθηκε το 2008 με ισχύ από την 1η Ιανουαρίου 2009 (2). Η επόμενη διεύρυνση της κλείδας κατανομής της ΕΚΤ πραγματοποιήθηκε σύμφωνα με το άρθρο 48.3 του καταστατικού του ΕΣΚΤ ενόψει της προσχώρησης ενός νέου κράτους μέλους στην Ευρωπαϊκή Ένωση (3).
            
         
               (4)
            
            
               Η Ευρωπαϊκή Επιτροπή παρείχε στην ΕΚΤ τα στατιστικά στοιχεία που χρησιμοποιούνται για τον καθορισμό της προσαρμοσμένης κλείδας κατανομής, σύμφωνα με την απόφαση 2003/517/ΕΚ του Συμβουλίου, της 15ης Ιουλίου 2003, σχετικά με τα στατιστικά στοιχεία που χρησιμοποιούνται για την προσαρμογή της κλείδας κατανομής για την εγγραφή στο κεφάλαιο της Ευρωπαϊκής Κεντρικής Τράπεζας (4),
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στρογγυλοποίηση
   Όταν η Ευρωπαϊκή Επιτροπή παρέχει αναθεωρημένα στατιστικά στοιχεία που χρησιμοποιούνται για την προσαρμογή της κλείδας κατανομής και τα αριθμητικά στοιχεία δεν συμπληρώνουν αθροιζόμενα το 100 %, η διαφορά αντισταθμίζεται ως εξής: i) εάν το σύνολο είναι μικρότερο από το 100 %, με την προσθήκη 0,0001 της εκατοστιαίας μονάδας στο (στα) μικρότερο(-α) μερίδιο(-α) συμμετοχής κατά αύξουσα σειρά, έως ότου επιτευχθεί ακριβώς το 100 % ή ii) εάν το σύνολο είναι μεγαλύτερο από το 100 %, με την αφαίρεση 0,0001 της εκατοστιαίας μονάδας από το (τα) μεγαλύτερο(-α) μερίδιο(-α) συμμετοχής κατά φθίνουσα σειρά, έως ότου επιτευχθεί ακριβώς το 100 %.
   Άρθρο 2
   Σταθμίσεις στην κλείδα κατανομής
   Με ισχύ από την 1η Ιανουαρίου 2014 αποδίδεται σε κάθε ΕθνΚΤ στάθμιση στην κλείδα κατανομής κατά τα οριζόμενα στο άρθρο 29 του καταστατικού του ΕΣΚΤ ως εξής:
   
               Nationale Bank van België / Banque nationale de Belgique
            
            
               2,4778 %
            
         
               Българска народна банка (Εθνική Τράπεζα της Βουλγαρίας)
            
            
               0,8590 %
            
         
               Česká národní banka
            
            
               1,6075 %
            
         
               Danmarks Nationalbank
            
            
               1,4873 %
            
         
               Deutsche Bundesbank
            
            
               17,9973 %
            
         
               Eesti Pank
            
            
               0,1928 %
            
         
               Banc Ceannais na hÉireann / Central Bank of Ireland
            
            
               1,1607 %
            
         
               Τράπεζα της Ελλάδος
            
            
               2,0332 %
            
         
               Banco de España
            
            
               8,8409 %
            
         
               Banque de France
            
            
               14,1792 %
            
         
               Hrvatska narodna banka
            
            
               0,6023 %
            
         
               Banca d’Italia
            
            
               12,3108 %
            
         
               Κεντρική Τράπεζα της Κύπρου
            
            
               0,1513 %
            
         
               Latvijas Banka
            
            
               0,2821 %
            
         
               Lietuvos bankas
            
            
               0,4132 %
            
         
               Banque centrale du Luxembourg
            
            
               0,2030 %
            
         
               Magyar Nemzeti Bank
            
            
               1,3798 %
            
         
               Bank Ċentrali ta’ Malta / Central Bank of Malta
            
            
               0,0648 %
            
         
               De Nederlandsche Bank
            
            
               4,0035 %
            
         
               Oesterreichische Nationalbank
            
            
               1,9631 %
            
         
               Narodowy Bank Polski
            
            
               5,1230 %
            
         
               Banco de Portugal
            
            
               1,7434 %
            
         
               Banca Națională a României
            
            
               2,6024 %
            
         
               Banka Slovenije
            
            
               0,3455 %
            
         
               Národná banka Slovenska
            
            
               0,7725 %
            
         
               Suomen Pankki
            
            
               1,2564 %
            
         
               Sveriges Riksbank
            
            
               2,2729 %
            
         
               Bank of England
            
            
               13,6743 %
            
         Άρθρο 3
   Έναρξη ισχύος και κατάργηση
   1.   Η παρούσα απόφαση αρχίζει να ισχύει την 1η Ιανουαρίου 2014.
   2.   Η απόφαση ΕΚΤ/2013/17 καταργείται από την 1η Ιανουαρίου 2014.
   3.   Κάθε αναφορά στην απόφαση ΕΚΤ/2013/17 θεωρείται ότι γίνεται στην παρούσα απόφαση.
   
      Φρανκφούρτη, 29 Αυγούστου 2013.
      
         
            Ο Πρόεδρος της ΕΚΤ
         
         Mario DRAGHI
         
      
   
   
      (1)  ΕΕ L 187 της 6.7.2013, σ. 15.
   
      (2)  Απόφαση ΕΚΤ/2008/23, της 12ης Δεκεμβρίου 2008, σχετικά με τα ποσοστά των μεριδίων συμμετοχής των εθνικών κεντρικών τραπεζών στην κλείδα κατανομής για την εγγραφή στο κεφάλαιο της Ευρωπαϊκής Κεντρικής Τράπεζας (ΕΕ L 21 της 24.1.2009, σ. 66).
   
      (3)  Απόφαση ΕΚΤ/2013/17, της 21ης Ιουνίου 2013, σχετικά με τα ποσοστά των μεριδίων συμμετοχής των εθνικών κεντρικών τραπεζών στην κλείδα κατανομής για την εγγραφή στο κεφαλαιο της Ευρωπαϊκής Κεντρικής Τράπεζας (ΕΕ L 187 της 6.7.2013, σ. 15).
   
      (4)  ΕΕ L 181 της 19.7.2003, σ. 43.